da da da de en da da de es nl fr it pt sv pl da da da de da da da ro cs cs da ro da fi pt da en da da de es nl fr it pt sv pl tr nn fr nl de da da de da da da ro cs cs da ro da fi en en en da da en en en en en da da en it da da nb fr es pl da nb fr es pl en sl hbs_lat da en en sv en nl da da en nl fr da da da da da da it da it nn da nn da da da en en en en en en en da en en da da da da da da en da da da da da da es da da es da es da es da fr da es da es da es da es da es da da es da da es da da es da da da da da da da nb nb da da nb da en da da da en da it da ro pl da nn da da de da da da nn en
Palacio de Viana: Cordoba smukkeste gårdhaver
For at opnå de bedste søgeresultater, bør du vælge en destination, inden du søger, f.eks. "Costa del Sol" eller "Barcelona"
For at opnå de bedste søgeresultater, bør du vælge en ankomst og afrejse dato før søgning.
Personer 0+ 1+ 2+ 3+ 4+ 5+ 6+ 7+ 8+ 9+ 10+ 11+ 12+ 13+ 14+ 15+ 16+ Personer
Alle Lejlighed Villa Landligt Vandrehjem Yacht
Alle 0+ 1+ 2+ 3+ 4+ 5+ 6+
Alle 0+ 1+ 2+ 3+ 4+ 5+ 6+
Alle Op til 100 meter Op til 300 meter Op til 600 meter Op til 1000 meter Op til 1500 meter Op til 3000 meter Op til 5000 meter Op til 10000 meter Op til 15000 meter
Alle Op til 5 km Op til 10 km Op til 15 km Op til 20 km Op til 30 km Op til 40 km Op til 50 km Op til 60 km Op til 70 km Op til 80 km Op til 90 km Op til 100 km
Alle Op til 100 meter Op til 300 meter Op til 600 meter Op til 1000 meter Op til 1500 meter Op til 3000 meter Op til 5000 meter Op til 10000 meter
Córdoba provins Córdoba by
Lokale events Museum & Kunst Natur og udeliv
Palacio de Viana: Cordoba smukkeste gårdhaver
Seneste opdatering: 5. jun 2016
i   Córdoba by Natur og udeliv Museum & Kunst
Córdoba er kendt for de vidunderlige gårdhaver, som du kan finde overalt i byen. Uanset hvor du går, kan du være heldig at få et glimt af disse smukke designede og blomsterpyntede gårdhaver. En gang om året, under Patio Festival, åbner byens beboere deres private gårdhaver og viser dem frem for de besøgende, som kommer fra hele verden.
Heldigvis er der et sted i byen, hvor du kan besøge nogle af Córdoba smukkeste og historiske gårdhaver, uanset hvornår du besøger byen, nemlig det pragtfulde Palacio de Viana.
Fra slot til museum
Selvom dette smukke bygningsværk kaldes “Palacio” (svarende til et slot på dansk), så var det oprindeligt “blot” et adeligt hjem. Over tid har de aristokratiske familier, som har beboet Palacio de Viana, omdannet det til et renæssanceslot. Det blev opkaldt 'Palacio de Viana' efter den sidste familie, som boede her: "Marqueses de Viana” (markis af Viana).
Da familien satte slottet til salg i 1980, opstod der stor utilfredshed i befolkningen i Cordoba. De følte slottet tilhørte byens kulturarv. Der blev organiseret en officiel anmodning, hvori byens borgere fik overbevist styret i Cordobaprovinsen om, at provinsen skulle at købe det. I dag er slottet et museum, hvor man kan beundre smukke kunstværker og mosaikker, der tidligere var ejet af marquisen. Den største attraktion er dog uden tvivl de fantastiske gårdhaver.
De 12 gårdhaver har hver deres helt egen særlige stil og funktion. Lad os tage en rundtur i ​​Palacio de Vianas prægtige gårdhaver og den skønne have.
1. Patio de Recibo
Patio de Recibo (Receptionsgården) blev tilbygget paladset i det 16. århundrede. På det tidspunkt ønskede de daværende ejere en imponerende indgang, der afspejlede deres status, og det er præcis, hvad den gør!
Palmen i midten og planterne, der klatre op ad væggene, giver illusion om, at gårdhaven har et halvtag lavet af blade og vinstokke. Søjlerne, der står i gårdhaven, tilføjer et ekstra pift til den luksuriøse fornemmelse. Det føles som om, at portene om lidt vil åbne sig, og ind vil køre en hestevogn med gæster klar til at nyde en middag med Marquisen og hans familie.
2. Patio de Gatos
Patio de Gatos (Kattenes gård) hørte oprindeligt til nogle små huse, der støder op til paladset. I det 16. århundrede blev de købt og udlejet af ejerne af slottet, og 2 århundreder senere blev de tilføjet til paladset sammen med deres patio. Takket være dokumenterne for transaktionen kan det i dag bevises, at Patio de Gatos er den ældste dokumenterede kommunale gårdhave i Córdoba.
3. Te Patio de los Naranjos
Patio de los Naranjos (Appelsingården) var oprindeligt indgangen til slottet, før Patio de Recibo blev bygget. Denne gård er sandsynligvis en af ​​de mest private, og den har en næsten beroligende effekt på besøgende. En af væggene er helt dækket med vinstokke fra en slyngplante, som med sine blade blokerer enhver lyd, der måtte komme udefra. Appelsintræerne i midten af ​​terrassen er det absolutte omdrejningspunkt og i marts og april, når de blomstrer, dufter der himmelske i hele gården.
4. Patio de las Rejas
Patio de las Rejas (Tremmernes gård) er den ene af ​​to gårdhaver, der kan ses udefra bygningen. Siden ud mod gaden har tremmer, så alle, der passerer, kan se ind i den smukke gårdhave. Det er designet på denne måde, således at de forbipasserende, som så den velholdte gårdhave, ville være klar over beboernes den høje sociale status.
5. Patio de la Madama
Patio de la Madama (Fruens gård) står i skarp kontrast til Patio de las Rejas. Det er en meget intim gårdhave, som er forbundet til et soveværelse. I midten af ​​terrassen danner cypresser en levende kuppel over "Lady", en statue af en nymfe.
6. Patio de Columnas
Patio de Columnas (Søljegården) er den nyeste af slottets gårdhaver. Den blev tilføjet paladset i 1980'erne, da det allerede var et museum. Det er en gård, som er beregnet til at afholde arrangementer så som koncerter og skuespil.
Haven i Palacio de Viana er meget forskellig fra de mindre gårdhaver: mindre poleret med flere træer og mere grønt. Det ser måske ikke så imponerende ud, men efter alle disse flisebelagte og friserede gårdhaver, er det en kærkommen ændring med lidt “vildere” natur. De klippede hække leder nemt tankerne hen på en fransk eller engelsk have, men de smukke citrustræer sørger for at minde de besøgende om, at de er i Sydeuropa.
8. Patio de la Alberca
Patio de la Alberca (Vandreservioets gård) er, trods sit lidt storladne navn, en meget beskeden gårdhave med en lille pool og et drivhus. Ved første øjekast ser det hele lidt rodet ud i forhold til de øvrige gårdhaver. Men det uorganiserede præg giver gården en atmosfære af liv og dynamik med en fornemmelse af, at Marquisens kone eller børn hvert øjeblik kan komme ud for at plukke blomster eller lave noget havearbejde.
9. Patio del Pozo
Patio del Pozo (Brøndens gård) huser det vigtigste element i alle gårdhaverne: brønden. Takket være en underjordisk strøm kunne den give masser af vand til alle de andre gårdhaver og til haven. Denne gårdhave er, ligesom Patio de la Alberca, en mere praktisk gårdhave, selvom nogle dekorative elementer blev tilføjet for at give gårdhaven et mere højtideligt udseende.
10. Patio de los Jardineros
Patio de los Jardineros (Gartnernes gårdhave) fik sit navn, fordi gartnerne brugte den til at opbevare deres redskaber. Det er meget åbenlyst, at denne gårdhave var skabt til at være funktionel. Der er masser af åbne rum, som tillod gartnerne at passere frit med de redskaber, som de måtte have brug for.
Der er ikke mange udsmykninger i denne gårdhave, men den flisebelagte bænk og det flisebelagt springvand op ad den venstre væg er begge smukke eksempler på udsmykning med fliser, som er typiske for Andalusien.
11. Patio de la Capilla
Patio de la Capilla (Kapel-gården) er nok den køligste gårdhave i hele paladset. Galleriet, der løber langs ydervæggene, og de forskellige skyggende træer holder gårdhaven kølig på varme dage.
Der er forskellige arkæologiske artefakter, som pryder væggene i galleriet. Disse artefakter stammer fra det 19. århundrede, hvor folk kunne lide at udstille deres rigdom ved at vise arkæologiske fund. I dette palads er det hovedsageligt amforaer og mosaikker, som er udstillet. Et eksempel er denne smukke mosaik af en håndvifte.
12. Patio del Archivo
Patio del Archivo (Arkivets gårdhave) er en lille gårdhave i centrum af paladset. Selv om den kan forekomme uvæsentlig, så er denne gårdhave særlig vigtig, da den giver adgang til paladsets historiske arkiv, som opbevares i paladsets mezzanine. Dette arkiv er meget værdifuldt, idet det indeholder mere end 300.000 dokumenter, der er dateret mellem det 12. og 17. århundrede, og som siden år 2000 er blevet undersøgt af eksperter.
Selve gårdhaven er blevet ombygget i barokstil. Springvandet med sine smukke fliser tiltrækker sig opmærksomhed med det samme, og fordi gården er helt omgivet af slottet, er det et meget roligt sted at være.
13. Patio de la Cancela
Patio de la Cancela (Gitterportens gårdhave) er den sidste af paladsets gårdhaver. Ligesom Patio de las Rejas kan denne gård også ses udefra. Årsagen er, at den oprindelig fungerede som indgangen til de tilstødende huse. Da disse blev købt og lagt til paladset, fulgte gården helt naturligt med. Gårdens mest særligt træk er den måde, hvorpå mursten er brugt som selve udsmykningen af buerne og søjlerne.
Palacio de Viana vil helt sikkert imponere dig og sandsynligvis også få dig i en afslappet stemning i løbet af dit besøg i de forskellige pragtfulde gårdhaver. På dette sted kan du opleve Córdobas skønne gårdhaver året rundt. Så når du er i Córdoba, så sørg for at besøge dette fantastiske palads!
Planternes blomstring. Besøg hjemmesiden for Palacio de Viana for information om, hvornår hvilke blomster og planter står i blomst. Her finder du en kalender for, hvornår blomsterne og planterne blomstre i hver enkelt gårdhave.
Beliggenhed. Palacio de Viana ligger på Plaza de Don Gome i Córdoba, omkring 800 meter nordøst fra Plaza de Tendillas.
Åbningstider. Åbningstiderne i Palacio de Viana afhænger af årstiden.
Fra september til Juni
Tirsdag - Lørdag: Kl. 10:00 til kl.19:00
Søndag: Kl. 10:00 til kl. 15:00
Fra Juli til August
Tirsdag - søndag: Kl. 09:00 til kl. 15:00
Hvis du planlægger at besøge Palacio på en helligdag, kan der være ændringer i åbningstiderne. Du kan tjekke dem her på deres hjemmeside.
Entré. Et besøg i gårdhaverne koster € 5. Du kan også tage en guidet tur i gårdhaverne og inden på selve slottet. Det koster € 8. Det er ikke tilladt at tage billeder inde på slottet.
Tip. Læs den information, som du får udleveret, når du køber din billet. Der er foruden en liste over gårdhaverne og tilhørende information, også sjove noter og en guide til særlige steder i gårdhaverne.
Når du er i Córdoba, så snyd ikke dig selv for et besøg i det fantastiske bygningsværk la Mezquita!
Spaniens nok bedste team
Vi ses på de sociale medier
Se siden på andre sprog
English dansk Norsk Deutsch español Nederlands français Italiano Português svenska polski dansk
© 2002 - 2021 Spain holiday online rentals S.L. - Alle rettigheder reserveret